মিসেস চ্যাটার্জি ভার্সেস নরওয়ে
মিসেস চ্যাটার্জি ভার্সেস নরওয়ে সত্য ঘটনা অবলম্বনে নির্মিত হিন্দি ভাষার চলচ্চিত্র। এটি পরিচালনা করেছেন আশিমা চিব্বার এবং প্রযোজনা করেছে জি স্টুডিওস এবং এমমে এন্টারটেইনমেন্ট। মুখ্য ভূমিকায় অভিনয় করেছেন রানী মুখার্জী, অনির্বাণ ভট্টাচার্য, নীনা গুপ্তা এবং জিম সার্ভ। এটি একজন ভারতীয় দম্পতির বাস্তব জীবনের গল্প থেকে অনুপ্রাণিত, যাদের সন্তানকে ২০১১ সালে নরওয়েজিয়ান কর্তৃপক্ষ তুলে নিয়ে গিয়েছিল। ১৭ মার্চ ২০২৩ এ ছবিটি প্রেক্ষাগৃহে মুক্তি পায়।